

**Årsmøtesak 4**

**Styrets årsberetning for Valdres Golfklubb 2019**

**Sammensetning av obligatoriske organ:**

* Styret:

Einar Eriksen, leder

Øystein Buene, nestleder

Kjetil Strandbråten, styremedlem

Wenche Kveno, styremedlem

Anne-Marie Westerbø

Gunnar Modén, varamedlem

* Revisor:

Per Ragnar Lillebråten og Espen Moltubakk

* Valgkomite:

Ifølge årsmøteprotokollen ble det ikke utpekt ny valgkomite.

**Ansatte i 2019:**

* Daglig leder: Ulf Krüger
* Pro/golfinstruktør: Ulf Krüger
* Proshop: Ulf Krüger
* Kafé: Anne-Mette Handreck
* Greenkeepere: Arne Slette (head), Morten Fuglehaug og Johan Sadowski

**Komitéer/andre verv:**

* Turnerings komité: Jørgen Ueland, Bjørn Ulf Krüger
* Klubbdommer: Einar Sem-Jacobsen
* Banekomité: Tore Westerbø, Bjørn Sjåvik og Arne Slette
* Webredaktører: Jørgen Ueland og Bjørn Sjåvik

**Medlemsmasse:**

Klubben har holdt seg relativt stabilt med 388 medlemmer ved utgangen av 2019, mot 399 året før.

…… medlemmer betalte for fritt spill.

Antall hyttespilleretter økte fra 39 til 50, og anses med dette å ha nådd et maksimalnivå.

**Styrearbeid**

Styret har hatt 5 ordinære møter i årsperioden. Av viktige saker kan nevnes

* Arbeid med baneutvikling, i særlig grad nytt par 6 hull
* Arbeid for økte reklame-/sponsorinntekter
* Løsningsforslag for bistand til videre drift av ValdresMarsjen
* Tilbud om midlertidig baneløsning for Lærdal Golfklubb

**Banens tilstand:**

Banen åpnet i 2019 den 10. mai – og da umiddelbart med sommergreener.

Fairwayene holdt også i 2019 stort sett høy kvalitet, og greenene har vært bedre og raskere enn noen sesong tidligere.

**Baneutvikling:**

Det er gjort et betydelig arbeid med sikte på enda større variasjon mellom runde 1 og runde 2 på de 9 fairwayene våre, og så langt som mulig ved skiftende par-verdier mot greenene.

Den klart største endringen er ca 200 m forlenging av hull 9/18 slik at vi i løpet av 2020-sesongen kan ta i bruk en par 6 variant som blir Nord-Europas lengste hull – og av god standard.

Det ble dessuten anlagt og sådd nye teesteder mot green 1 (nytt par 3), 7 (nytt par 4) og 8.

Det er og gjort forbedringer i rough-områder nedenfor green 5 og langs hull 8 hvor et stort område er planert og eliminert som blåmerket.

Videre er parkeringskapasiteten nær fordoblet.

Etablering av par 6 hullet skjer etter finansieringsavtale med baneeier. De øvrige inngrepene har klubben kunnet finansiere direkte selv takket være en gunstig økonomisk situasjon i 2019.

Alle anleggsarbeider har kunnet skje uten nevneverdig sjenanse for spill på banen.

**Idrettslige aktiviteter:**

Vinnere av klubbturneringer:

* Mandagsgolfen: Jørgen Ueland
* Seniorgolfen, herre: Erik Endrerud
* Seniorgolfen, dame: Wenche Kveno
* Valdresmatchen: Per Ragnar Lillebråten
* Klubbmesterskap, herre: Jørgen Ueland
* Stablefordmesterskap: Odd Jørgen Lillebråten
* Seniormesterskap, herre: Kjell Roger Westerhus
* Rakagolfen: «Shankers»; F.Olsen/V.Vesterås/ E.Bekkevold/ R.T.Aronsen

**Andre aktiviteter:**

* Betydelig dugnadsinnsats under Valdresmarsjen har gitt klubben verdifull inntekt
* Det har vært ukentlig golftrening
* Det har vært arrangert barnegolf (6-12) på for- og ettersommeren
* Golf-skole også for Nord-Aurdal ungdomsskole og barneskole
* Veien til golf-kurs, dels til åpne grupper, dels som «smaksprøve» til enkelte bedrifter.
* Samarbeid med Beitostølen helsesportsenter
* Trening/instruksjon for Valdres folkehøgskole og idrettslinjen ved Valdres vgs
* Tilbud om paragolfer for bevegelseshemmede

**Økonomi og drift:**

Som det fremgår av vedlagte årsregnskap mener styret at forutsetningene for fortsatt drift er til stede. Denne forutsetningen er lagt til grunn ved avleggelse av årsregnskapet.

Styret mener at årsresultatet gir et rettvisende bilde av Valdres Golfklubbs eiendeler og gjeld, finansielle stilling og resultat.

Regnskapet viser et overskudd på kr 135.651 . Egenkapitalen er med dette økt fra kr 610.610

til kr 746.458. For detaljer vises til egen sak om regnskap 2019.

**Forslag til vedtak:**

*Årsmøtet godkjenner årsberetningen.*